# ซาซูเกะ

| *ซาซูเกะ* |
| --- |
| หรือที่รู้จักในชื่อ | *นินจาวอร์ริเออร์ (Ninja Warrior)* *ซาซูเกะไรซิง (Sasuke Rising)* *ซาซูเกะ คนกล้าท้าเกมโหด* (แชมป์เฉือนแชมป์) |
|  |
| ญี่ปุ่น | *SASUKE(サスケ)* |
|  |
| ประเภท | กีฬา, บันเทิง, อุปสรรค |
| สร้างโดย | อุชิโอะ ฮิงูจิ |
| กำกับโดย | อุชิโอะ ฮิงูจิ (ค.ศ. 1997–2011) มาซาโตะ อินุอิ (ค.ศ. 1997–2005, ค.ศ. 2012–ปัจจุบัน) |
| ให้เสียงโดย | อิจิโระ ฟุรุตาจิ (ค.ศ. 1997–2003) ทาคาฮิโระ โทซากิ (ค.ศ. 1997) เคซูเกะ ฮัตสึตะ (ค.ศ. 1998–2008, ค.ศ. 2010–14) วาตารุ โองะซาวาระ (ค.ศ. 2005–2011, ค.ศ. 2019) ฟูมิยะสึ ซาโต้ (ค.ศ. 2009–2011, ค.ศ. 2018) โทโมฮิโระ อิชิอิ (ค.ศ. 2012–14) ริวซึเกะ อิโตะ (ค.ศ. 2010, 2015) ชินยะ สุกิยามะ (ค.ศ. 2016–ปัจจุบัน) เค็นโกะ โคมาดะ (ค.ศ. 2004, ค.ศ. 2015–18) ชินอิจิโระ อาซูมิ (ค.ศ. 2018–2019) โทโมฮิโระ คีเระ (ค.ศ. 2020) คาซาโตะ คุมาซากิ (ค.ศ. 2020–ปัจจุบัน) มาซาโตชิ นัมบะ (ค.ศ. 2021–ปัจจุบัน) |
| บรรยายโดย | ทาคาฮาชิ มัตสึโอะ (1997) สึโตะมุ ทาเรกิ (ค.ศ. 1998–2005) เค็น ไทระ (ค.ศ. 2005) คิโยชิ โคบายาชิ (ค.ศ. 2006–2011) ยูยะ ทาคากาวะ (ค.ศ. 2012–ปัจจุบัน) มาซาโตะ โอบาระ (ค.ศ. 2014) |
| ประเทศต้นกำเนิด | ญี่ปุ่น |
| ภาษาต้นฉบับ | ญี่ปุ่น |
| จำนวนตอน | 43 ครั้ง (การแข่งขัน) (รายชื่อตอน) |
| การผลิต |
| อำนวยการผลิต | อุชิโอะ ฮิงูจิ |
| ควบคุมการผลิต | โยชิยูกิ โคงาเกะ มาโคโตะ ฟูจิอิ |
| สถานที่ถ่ายทำ | ภูเขามิโดริยามะ, เขตอาโอบะ, จังหวัดโยโกฮามะ |
| ระยะเวลา | 120-360 นาทีพิเศษ |
| บริษัทผู้ผลิต | มอนสเตอร์ไนน์ (ค.ศ. 1997–2011) โตเกียวบรอดแคสติงซิสเท็ม (ค.ศ. 2012–ปัจจุบัน) |
| การเผยแพร่ต้นฉบับ |
| เครือข่าย | โตเกียวบรอดแคสติงซิสเท็ม |
| ออกอากาศ | 27 กันยายน ค.ศ. 1997 (1997-09-27) – ปัจจุบัน |
| รายการที่เกี่ยวข้อง |
| *คินนิกุบันซึเกะ* *คุโนะอิชิ*, *Pro Sportsman No.1*, *Viking: The Ultimate Obstacle Course* |

ซาซูเกะ หรือ ซาสึเกะ (サスケ (*Sasuke*)) เป็นรายการเกมโชว์ของประเทศญี่ปุ่นโดยเกมการแข่งขันนั้นจะเน้นไปในทางทักษะทางร่างกายของผู้เข้าแข่งขัน ซึ่งเอกลักษณ์หลักของรายการนี้นั่นก็คือความยากของด่านที่ผู้เข้าแข่งขันต้องผ่านไปด้วยตนเอง โดยชื่อของรายการนั้นได้แรงบัลดาลใจมาจากนินจาที่ชื่อซารูโทบิ ซาสึเกะ

ซาสึเกะ ออกอากาศครั้งแรกทางสถานีโทรทัศน์ทีบีเอสเมื่อวันที่ 27 กันยายน พ.ศ. 2540 ซึ่งก็ได้รับความนิยมอย่างมากจนทำให้มีการสร้างเป็นวิดีโอเกมในช่วงพ.ศ. 2543และหลังจากนั้นไม่นานในต่างประเทศก็ได้ซื้อลิขสิทธิ์รายการนี้โดยเปลี่ยนชื่อเป็น *Ninja Warrior* (ไทย:นินจาวอริเออร์ (*นักรบนินจา*)) ซึ่งปัจจุบันนี้ได้มีการแข่งขันทั้งหมด 43 ครั้ง และมีการเปลี่ยนแปลงด่านภายในเกมทุกครั้งที่จัดการแข่งขัน โดยที่มีคนสามารถพิชิตเกมได้เพียง 4 คน 5 ครั้ง เท่านั้น และในปัจจุบันซาสึเกะได้มีการเปลี่ยนชื่อใหม่เป็น *SASUKE Ninja Warrior* โดยมีผู้เข้าแข่งขันจากหลายประเทศเข้าร่วมการแข่งขัน

ในส่วนของประเทศไทยได้มีการซื้อลิขสิทธิ์รายการนี้โดย บริษัท เจเอสแอล จำกัด โดยใช้ชื่อรายการในภาษาไทยว่า *เกมหิน พลังนินจา* โดยเริ่มออกอากาศทางสถานีโทรทัศน์กองทัพบกช่อง 5 ตั้งแต่วันที่ 7 เมษายน พ.ศ. 2552 ถึง วันที่ 4 สิงหาคม พ.ศ. 2552 เวลา 22.20 น. โดยได้ทำการออกอากาศการแข่งขันที่เกิดขึ้นจริงทั้งสิ้น 8 ครั้ง คือ ตั้งแต่ครั้งที่ 8 ถึง ครั้งที่ 15 และได้ออกอากาศในไทยอีกครั้งโดยเป็นรายการแชมป์เฉือนแชมป์โดยใช้ชื่อว่า ซาซูเกะ คนกล้าท้าเกมโหด ออกอากาศทางช่องโมเดิร์นไนน์ทีวี ประมาณปี พ.ศ. 2554-2556 โดยออกอากาศตามไปด้วยซาซูเกะเวอร์ชั่นดั้งเดิมเป็นหลัก พร้อมด้วย คูโนอิจิ (ซาสึเกะฉบับผู้หญิงแข่ง แต่บรรยายในชื่อว่าหญิงสตรีเหล็ก) และต่อมาคือ American Ninja Warrior (ซาสึเกะฉบับอเมริกา หรือซาสึเกะฉบับต่างประเทศ ซึ่งรายการซาสึเกะเป็นที่นิยมทั่วโลกและได้ซื้อลิขสิทธิ์อีกด้วย) ต่อมาภายหลัง บริษัท เฮลิโคเนีย เอช กรุ๊ป จำกัด ได้ซื้อลิขสิทธิ์รายการซาสึเกะทำแบบเวอร์ชั่นประเทศไทย ในชื่อว่า *Ninja Warrior Thailand* ออกอากาศทางช่อง 7HD ซึ่งจะมีกำหนดออกอากาศภายในเร็วๆนี้

## การจัดการแข่งขัน และรูปแบบการแข่งขัน

การจัดการแข่งขันนั้นจะจัดขึ้นปีละสองครั้ง คือ ช่วงเดือนมีนาคม และเดือนกันยายนของทุกปี ยกเว้นในการแข่งขันสี่ครั้งแรกที่จะจัดขึ้นทุกๆเดือนกันยายนของทุกปี

สำหรับรูปการแข่งขันของเกมนี้จะเป็นลักษณะของการใช้ทักษะทางร่างกายทั้งหมดในการผ่านด่านทั้งสี่ ซึ่งใช้วิธีการผลัดกันเล่นทีละคน

## รายชื่อผู้แข่งขันที่มีชื่อเสียง

ชื่อตัวหนาคือมีผู้พิชิตแชมป์ในการแข่งขันทุกด่าน ส่วนชื่อตัวหนาพร้อมเอียงมีผู้พิชิตแชมป์ได้สองครั้ง

### Sasuke All-Stars

* ชิงโงะ ยามาโมโตะ
* คัตสึมิ ยามาดะ
* **คาซูฮิโกะ อากิยามะ** (ครั้งที่ 4)
* โทชิฮิโร่ ทาเคดะ
* **มาโคโตะ นางาโนะ** (ครั้งที่ 17)
* บุนเป ชิราโทริ

### Sasuke New Stars (*Shin Sedai*)

* ชุนสึเกะ นางาซากิ
* ยูจิ อุรุชิฮาระ (ครั้งที่ 24, 27)
* ฮิโตชิ คันโนะ
* โคจิ ฮาชิโมโตะ
* จุน ซาโต้
* เรียว มาตาชิ
* คาซึมะ อาสะ
* ยูซูเกะ โมริโมโตะ (ครั้งที่ 31, 38)
* โทโมฮิโร่ คาวากูจิ
* ชินยะ คิชิโมโตะ
* มาซาชิ ฮิโอกิ
* ยูซุเกะ สึซึกิ

### Morimoto Stars (*Morimoto Sedai*)

* ยูซูเกะ โมริโมโตะ (ครั้งที่ 31, 38)
* ทัตสึยะ ทาดะ
* เคย์ทาโร่ ยามาโมโตะ
* จุน ซาโต้
* นาโอยูกิ อารากิ

## ดูเพิ่ม

* คินนิคุบังสึเคะ
* คุโนะอิชิ

## อ้างอิง